b'\n_START_ARTICLE_\nTruth or Consequences\n_START_PARAGRAPH_\nTruth or Consequences on Ralph Edwardsin alun perin radioon luoma visailuohjelma, jossa kilpailijat joutuivat v\xc3\xa4\xc3\xa4rin vastattuaan suorittamaan jonkun teht\xc3\xa4v\xc3\xa4n, joka saattoi olla esimerkiksi elefantin peseminen tai pukeutuminen lastenvaatteisiin. Ohjelmasta tuli suosittu omassa lajityypiss\xc3\xa4\xc3\xa4n. Kun CBS sai luvan kaupallisen televisiotoiminnan aloittamiseksi hein\xc3\xa4kuussa 1941, Truth or Consequencesista tuli kanavan ensimm\xc3\xa4inen televisioitu ohjelma, johon myytiin mainosaikaa 10 mainossekunnin maksaessa 9 dollaria. Ohjelman kymmenvuotisjuhlien kunniaksi vuonna 1950 Edwards lupasi l\xc3\xa4hett\xc3\xa4\xc3\xa4 ohjelman ensimm\xc3\xa4isest\xc3\xa4 kaupungista, joka nime\xc3\xa4\xc3\xa4 itsens\xc3\xa4 uudelleen ohjelman mukaan. T\xc3\xa4m\xc3\xa4n lupauksen seurauksena newmexicolainen Hot Springs tunnetaan nyky\xc3\xa4\xc3\xa4n nimell\xc3\xa4 Truth or Consequences. Truth or Consequencesia esitettiin radiossa vuoteen 1956 ja televisiossa vuoteen 1988.'